|  |
| --- |
| **AGENŢIA PENTRU PROTECŢIA MEDIULUI NEAMȚ** |

**Decizia etapei de încadrare**

**PROIECT**

   Ca urmare a solicitării depuse de către U.A.T. COMUNA SAGNA, cu sediul în satul Sagna, comuna Sagna, Calea Romanului, nr.54, judeţul Neamț, pentru proiectul **“Înființare rețea de distribuție și racorduri gaze naturale în localitatea Vulpășești, comuna Sagna, județul Neamț”**, propus a fi amplasat pe teritoriul administrativ al comunei Sagna, intravilanul satelor Sagna și Vulpășești și extravilanul comunei Sagna, județul Neamț, înregistrate la APM Neamţ cu nr. 3796/08.04.2022, şi a completărilor înregistrate la APM Neamţ cu nr. 7378/ 03.08.2022, nr.7865/24.08.2022, nr.10.153/10.11.2022, nr.11.037/13.12.2023, nr.481/18.01.2024, nr. 745/29.01.2024, în baza Legii nr. 292/2018 privind evaluarea impactului anumitor proiecte publice şi private asupra mediului şi a <LLNK 12007 57182 3?1 0 46>Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare,

**Agenția pentru Protecția Mediului Neamț decide**, ca urmare a consultărilor desfăşurate în cadrul şedinţei Comisiei de analiză tehnică din data de 12.02.2024, că proiectul **“Înființare rețea de distribuție și racorduri gaze naturale în localitatea Vulpășești, comuna Sagna, județul Neamț”,** propus a fi amplasat pe teritoriul administrativ al comunei Sagna, intravilanul satelor Sagna și Vulpășești și extravilanul comunei Sagna, județul Neamț, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.***

Cererea de solicitare a acordului de mediu a fost făcută cunoscută publicului interesat prin afișare la sediul Primăriei Comunei Sagna cu nr. de înregistrare 8202/ 13.12.2023, publicare în Ziarul Realitatea din data de 14.12.2023 și afișare pe website-ul A.P.M. Neamț în data de 16.01.2024**,** cu posibilitate de consultare de către publicul interesat.

Decizia luată în cadrul ședinței Comisiei de Analiză Tehnică, din data de 15.02.2024, privind etapa de încadrare, în baza punctelor de vedere exprimate de membrii participanți a fost adusă la cunoștința publicului prin afișare la sediul titularului cu nr. de înregistrare .................., publicare de către titular în ziarul ".................." din data de .................... . și afișare pe website-ul A.P.M. Neamț începând cu data de .......................2024;

Nu s-au înregistrat cereri de studiere a documentației depuse la A.P.M. Neamț și nici nu s-au înregistrat comentarii/obiecțiuni/contestații pe parcursul derulării procedurii, legat de implementarea proiectului.

**Justificarea prezentei decizii:**

**I. Motivele pe baza cărora s-a stabilit că nu este necesară efectuarea evaluării impactului asupra mediului sunt următoarele:**

a)  proiectul propus intră sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în **Anexa nr. 2 la pct.10, lit.i) “instalații de conducte pentru gaz...**altele decât cele prevăzute în anexa nr.1” **si la cu pct.13 lit.a) “orice modificări sau extinderi**, altele decât cele prevăzute la pct. 24 din anexa nr. 1..." , deoarece sistemul de distribuție ce se înființează se va racorda la o conductă existentă, pentru alimentare cu gaze naturale;

b)  proiectul propus **nu** **intră sub incidenţa art. 28** din Ordonanta de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, cu modificările si completările ulterioare;

c) proiectul propus **intră sub incidența** art. 48 și <LLNK 11996 107 12 2F2 54 32> art. 54 **din Legea apelor nr. 107/1996,** cu modificările şi completările ulterioare, deoarece pe traseul conductei de distribuție de presiune redusă va fi necesară traversarea râului Vulpășești.

În urma parcurgerii listei de control pentru etapa de încadrare şi a analizării criteriilor de selecţie conform Anexei 3 din Legea 292/2018, pentru stabilirea necesităţii efectuării evaluării impactului asupra mediului, s-a constatat că proiectul analizat **nu este** **susceptibil de a avea un impact semnificativ** asupra mediului, din următoarele considerente:

**1.Caracteristicile proiectului:**

**a) Dimensiunea și concepția întregului proiect :**

**Proiectul propune:**

alimentarea cu gaze naturale a imobilelor din localitatea Vulpăşeşti, comuna Sagna, judeţul Neamţ.

**Aceasta prevede realizarea unui sistem de distribuţie a gazelor naturale din ţeavă PE 100 SDR 11 în lungime de 10,163 km cu următoarele diametre:**

- ţeavă PE 100 SDR 11 Dn 90 mm, L = 2,208 km;

- ţeavă PE 100 SDR 11 Dn 63 mm, L = 7,955 km.

**Conectarea sistemului de distribuţie al localitătii Vulpăşeşeti se va realiza** de la punctul de legătură din intersecţia străzii Calea Romanului (DJ207 A), din localitatea Sagna, cu DC 65 ce duce spre Vulpăşeşti, în conducta de distribuţie, presiune redusă din PE 100 SDR11 0110 mm existentă, printr-un fiting de racordare PE 100 0110 mm.

**Reţeaua de distribuţie de presiune redusă are o lungime totală de 10,163 Km**, si este confectionata din PEHD, SDR 11, cu diametrele: o 90 şi o 63 mm. Ea cuprinde :

- Racorduri de gaze naturale de presiune redusă;

- Posturi de reglare - măsurare la capete de branşament;

- Instalaţii de utilizare la consumatori.

- Staţia de reglare măsurare de sector

Punctul de racordare al localităţii Vulpăşeşti este de la intersecţia străzii Calea Romanului (DJ207 A), din localitatea Sagna, cu DC 65 ce duce spre Vulpăşeşti, în conducta de distribuţie, presiune redusă din PE 100 SDR11 0110 mm existentă, printr-un fiting de racordare PE 100 0110 mm. Traseul racordului va fi de tip rectiliniu perpendicular.

Amplasarea construcţiilor sau cofretelor metalice pentru staţiile de reglare se face pe domeniul public, conform precizărilor din certificatul de urbanism, cu asigurarea obligatorie a acesului operatorului SD.

**Reţeaua de distribuţie de presiune redusă propusă care va alimenta localitatea Vulpăşeşti:**

Pentru alimentarea cu gaze a viitorilor abonaţi s-a proiectat un sistem de distribuţie gaze, care este amplasat pe străzile comunei. Reţeaua de distribuţie proiectată va funcţiona la presiune redusă (0,05 — 2 bar). Distribuţia este de tip rectiliniu perpendicular.

Lungimea totală a reţelei de distribuţie presiune redusă este de 10,163 Km.

Reţeaua de distribuţie conform documentaţiei tehnică este executată din ţevi din polietilenă de înaltă densitate PE 100 SDR 11 şi tuburi de protecţie din OL conform N.T.P.E.E.- 2018.

Tuburile de protecţie din OL s-au folosit numai la executarea conductelor montate subteran pentru subtraversarea/ traversarea drumurilor.

Traseul racordului va fi rectiliniu perpendicular pe conducta de distribuţie şi se marchează pe construcţii, stâlpi sau alte repere fixe din vecinătate, prin inscripţii sau plăcuţe indicatoare de către executant.

La stabilirea traseelor de amplasare a reţelelor de gaze s-a acordat prioritate asigurării condiţiilor de siguranţă; acestea vor fi amplasate numai în domeniul public, în zona verde din afara carosabilului, cu respectarea distanţelor minime admise între conductele subterane de gaze naturale şi alte instalaţii, construcţii sau obstacole subterane, conform prevederilor normativului N.T.P.E.E. 2018

Conductele sunt amplasate fie în zone verzi, trotuare, alei pietonale, zona carosabilă a străzii.

**Traversările subterane (drum judeţean sau comunal) s-au proiectat, luându-se măsuri de siguranţă deosebite şi anume:**

- montarea conductelor în tuburi de protectie care au sarcina de preluare a eforturilor datorită sarcinilor mobile exterioare (sarcini dinamice).

Pentru asigurarea condiţiiior de rezistentă şi stabilitate, grosimea pereţilor conductelor din polietilenă de înaltă densitate va fi calculată conform prevederilor normativului N.T.P.E.E. 2018.

Lucrările de săpătură se vor executa pe tronsoane scurte astfel încât şanţul să rămânâ deschis doar pe timpul minim necesar execuţiei. Lăţimea şanţului este de aprox. 0,4 m.

Adâncimea minimă a şanţului pentru montajui conductelor subterane din oţel şi polietilenă, măsurată de la nivelul terenului până la generatoarea superioară a conductei este de 0,9 m.

Conductele din polietilenă de înaltă densitate vor fi montate pe un pat de nisip cu grosimea, după compactare, de 10 cm, care trebuie să asigure o rezemare continuă a conductei pe fundul şanţului, fără ondulări în plan vertical. Pentru evitarea deteriorărilor conductelor în timpul operaţiunilor de umplere a şanţurilor, acestea vor fi astupate cu un strat de nisip de 10 cm grosime peste generatoarea superioară a ţevilor.

**Reţeaua de distribuţie presiune redusă va avea o lungime de aprox. 10,163 Km repartizată pe diametre astfel :**

Diametre (mm) Lungime (km) Tip conductă

090 2,208 PE100 SDR11 presiune redusă

063 7,955 PE100 SDR11 presiune redusă

Total 10,163

**Conducta va traversa următoarele curusuri de apă:**

- SBT1 subtraversare pârâu Glodos, strada Principală, între loc. Sagna şi Vulpăşeşti;

- SBT2 subtraversare torent La Şipot, strada Principală, loc. Vulpăşeşti;

- SBT3 subtraversare pârâu Cier, strada Cristieneşti, loc. Vulpăşeşti;

- SBT4 subtraversare pârâu Cristian, strada Luchieneşti, Ioc. Vulpăşeşti;

- SBT5 subtraversare pârâu Cristian, strada Salcâmilor, loc. Vulpăşeşti;

- SBT6 subtraversare pârâu Cristian, strada Principală, loc. Vulpăşeşti;

- SBT7 subtraversare pârâu Humăria, strada Principală, loc. Vulpăşeşti;

- SBT8 subtraversare pârâu Vulpăşeşti, strada Fundătura Imaşului, loc. Vulpăşeşti;

- SBT9 subtraversare pârâu Vulpăşeşti, strada Fundătura.

**S-au propus nouă subtraversări, astfel:**

1 subtraversare, pârâul Glodos (necadastrat), aval pod str. Principală, loc Vulpăşeşti.

Subtraversarea se va realiza prin foraj orizontal dirijat.

2 - subtraversare torent La Şipot aval pod str. Principală, loc Vulpăşeşti

Subtraversarea se va realiza prin foraj orizontal dirijat.

3 - subtraversare, pârâul Cier (necadastrat), amonte pod str. Cristineşti , loc Vuipăşeşti.

Subtraversarea se va realiza prin foraj orizontal dirijat.

4 - subtraversare, pârâul Cristian (necadastrat), amonte pod str. Luchieneşti, loc Vulpăşeşti. Localizare coordinate STERECY70

Subtraversarea se va realiza prin foraj orizontal dirijat.

5 - subtraversare, pârâul Cristian (necadastrat), amonte pod str. Salcâmilor, loc Vulpăşeşti.

Subtraversarea se va realiza prin foraj orizontal dirijat.

6 - subtraversare, pârâul Cristian (necadastrat), - aval pod str. Principală, loc Vulpăşeşti.

Subtraversarea se va realiza prin foraj orizontal dirijat.

7 - subtraversare, pârâul Humăria (necadastrat), - aval pod str. Principală, loc Vulpăşesti.

Subtraversarea se va realiza prin foraj orizontal dirijat.

8 - subtraversare, pârâui Vulpăşesti: X11.1.038, aval pod str. Fundătura imasului, loc Vulpăşeşti.

Subtraversarea se va realiza prin foraj orizontal dirijat.

9 - subtraversare, pârâul Vulpăşeşti: X11.1.038, - amonte pod str. Fundătura Cărămidari, loc Vulpăşeşti.

Subtraversarea se va realiza prin foraj orizontal dirijat.

***Lucrările de săpătură***

*Vor fi executate pe tronsoane scurte, manual sau mecanizat (în funcție de condițiile concrete*

*din teren), cu puţin timp înainte de montarea conductelor, astfel încât, şanţul să rămână deschis doar timpul minim necesar pozării conductelor.*

* Lățimea șanțului conductei - minimum 0,40 m + De conductă, deci de 0,50 m.
* Adâncimea minimă a şanţului pentru montajul conductelor subterane, măsurată de la nivelul terenului până la generatoarea superioară a conductei va fi de minimum 0,90.
* Șanțurile pentru pozarea conductelor vor fi săpate, pe cât posibil, în spaţiul cuprins între limita de proprietate şi carosabil, în zone verzi sau carosabil (în cazul drumurilor neasfaltate).
* În funcție de condițiile concrete din teren (drumuri asfaltate, cale ferată, ape, podețe), traversările vor fi făcute prin foraj orizontal.

***Montarea conductelor rețelei de distribuție a gazelor naturale:***

* înainte de execuția lucrărilor, titularul proiectului trebuie să obțină acceptul proprietarilor/ administratorilor de terenuri care vor fi afectate de execuția lucrărilor prevăzute în proiect, acordul proprietarilor, administratorilor, operatorilor, obiectivelor supraterane și subterane, plantațiilor de orice fel, situate în vecinătate sau intersectate de traseul rețelei de distribuție a gazelor naturale, pentru evitarea deteriorării acestora şi pentru protejarea personalului de execuţie;
* conductele din polietilenă de înaltă densitate vor fi montate pe un pat de nisip cu grosimea de 10 cm, după compactare, care trebuie să asigure o rezemare continuă a conductei pe fundul șanțului, fără ondulări în plan vertical;
* pentru evitarea deteriorărilor conductelor în timpul operaţiunilor de umplere a şanţurilor, acestea vor fi astupate cu un strat de nisip de 10 cm grosime peste generatoarea superioară a

ţevilor;

* *la subtraversările cursurilor de apă,* adâncimea de pozare a conductelor de gaze naturale se va face conform adâncimii de afluire a porţiunii traversate + înălțimea spațiului de siguranță,

*conform prevederilor Avizului de Gospodărire a Apelor nr. 72/09.11.2022;*

* umiditatea optimă de compactare stabilită conform STAS 1913/1-82, se asigură prin stropire manuală în locuri înguste şi prin stropire mecanică în spaţii largi, pentru completarea apei din

sol până la umiditatea optimă a acestuia.

***Lucrări de refacere a suprafețelor de teren afectate temporar***

*Lucrările de aducere la forma şi proprietăţile iniţiale a suprafeţelor de teren afectate temporar vor fi făcute de către operatorul economic care va executa lucrările de construire prevăzute în proiect şi constau în:*

* colectarea şi valorificarea/eliminarea tuturor categoriilor de deşeuri generate, prin operatori

economici autorizaţi d.p.d.v. al protecţiei mediului să achiziţioneze aceste tipuri de deşeuri;

* compactarea și nivelarea terenului după acoperirea şanţurilor pentru pozarea conductelor de distribuție a gazelor naturale;
* după realizarea lucrărilor de montare a conductelor vor fi refăcute terenurile afectate de lucrările prevăzute în proiect și aducerea acestora la starea inițială (CF, drumurile, acostamentele, trotuarele, accesele la proprietăți, șanțurile de pământ sau betonate, având în vedere asigurarea adâncimii, pantei de scurgere a apelor pluviale și continuității acestora);
* refacerea malurilor apelor în zonele de traversare a acestora, dacă acestea vor fi afectate.

***RACORDURI LA CONSUMATORI (≈ 383) folosite în sistemele de distribuție pentru alimentarea instalațiilor de utilizare sunt:***

* racorduri individuale - pentru fiecare clădire;
* racorduri comune - pentru cel mult două clădiri vecine;
* racorduri ramificate.
* *Racordurile vor fi construite până la limita de proprietate.*
* *Caracteristicile racordurilor:*
* traseul fiecărui racord va fi rectiliniu, perpendicular pe conducta de distribuție şi va fi marcat

de către executantul lucrărilor, pe construcţii, stâlpi sau alte repere fixe din vecinătate, prin inscripţii sau plăcuțe indicatoare;

* vor fi montate subteran, racordarea la conducta de distribuţie făcându-se printr-un teu montat prin sudare cap la cap;
* racordurile vor fi montate pe terenuri aparținând domeniului public al comunei Sagna (drum, alei pietonale, trotuare, spațiu verde), având panta către conducta la care se racordează.
* *Intersecţia racordurilor cu traseul altor instalaţii subterane se va face:*
* perpendicular pe axul instalaţiei sau lucrării traversate;
* la cel puţin 200 mm deasupra celorlalte instalaţii.

*ETAPA DE VERIFICĂRI, PROBE ȘI PUNERE ÎN FUNCȚIUNE*

*După terminarea montajului, conductele vor fi supuse probelor de rezistenţă şi de etanşeitate la presiune, conform**NTPEE 2018:*

* cu aer comprimat în reţelele de distribuţie, posturile de reglare sau reglare–măsurare și instalațiile de utilizare;
* cu apă, în stațiile de reglare sau reglare-măsurare de sector;
* în cazul rețelelor de distribuție de presiune redusă, proba de rezistenţă se va face la 4•105 Pa (4 bar), iar proba de etanşeitate se va face la 2•105 Pa (2 bar);
* efectuarea probelor de rezistenţă şi etanşeitate la presiune a reţelei de distribuție din polietilenă se efectuează după răcirea conductelor la nivelul temperaturii exterioare, a ultimei suduriefectuate pe tronsonul respectiv;
* dacă recepţia racordurilor din polietilenă se efectuează independent de recepția conductei la care se racordează, probele de etanşeitate şi rezistenţă la presiune a branşamentelor se execută înainte de perforarea conductei;
* probele de etanşeitate se fac cu toate dispozitivele şi echipamentele montate în stare de funcţionare.

*ETAPA DE EXPLOATARE*

* Exploatarea şi întreţinerea rețelei de distribuție a gazelor naturale pe parcursul funcţionării se va face de către SC Mihoc Oil SRL, operator economic căruia îi vor fi încredințate serviciile de furnizare a gazelor naturale și întreținere a rețelelor (lucrări de mentenanță).

⮚ **Perioada de implementare propusă:** maxim **12 luni**

**b)Cumularea cu alte proiecte** existente şi/sau aprobate: Conform Certificatului de Urbanism nr. 20 din 21.03.2022, emis de Primăria UAT Sagna, în zona de amplasare a proiectului ”Înființare rețea de distribuție și racorduri gaze naturale în localitatea Vulpășești, comuna Sagna, județul Neamț” sunt următoarele rețele edilitare:

* rețele de alimentare cu energie electrică;
* rețele de telefonizare.

Legătura dinte localitățile Sagna (unde se va face racordarea pentru localitatea Vulpășești) și Vulpășești se face prin drumul comunal DC 65, drum în lungul căruia va fi montată conducta pentru alimentarea cu gaze naturale a localității Vulpășești.

De asemenea, rețeaua prevăzută în proiect intersectează:

* C.F. Roman – Buhăiești;
* cursuri de apă.

**c)Utilizarea resurselor naturale, în special a solului, a terenurilor, a apei şi a biodiversităţii:** Nu este cazul

**d) Cantitatea și tipurile de deșeuri generate/gestionate:** Deşeurile rezultate în perioada de execuţie a proiectului vor fi gestionate conform prevederilor **OUG 92/19.08.2021** privind regimul deşeurilor şi **H.G. nr. 856/2002**, privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu modificările ulterioare. Conform **Anexei nr.2** – **HG 856/2002.** Categoriile de deșeuri ce pot fi generate pe amplasament în timpul implementării proiectului se încadrează în categoria 17. Deşeuri din construcţii şi demolări (inclusiv pământ excavat din amplasamente contaminate). Tipuri de deşeuri cu coduri şi cantităti, produse pe amplasament în perioada de realizare a proiectului :

**In timpul realizării lucrărilor, vor rezulta următoarele tipuri de deșeuri:**

|  |  |  |  |
| --- | --- | --- | --- |
| *Cod deșeu* | *Denumire* | *Activitatea generatoare* | *Cantitate* |
| *Deşeuri tehnologice* | | | |
| 17 04 05 | Deşeuri metalice (fier și oțel) | Rezultate de la componentele metalice folosite pentru execuția lucrărilor de construcții-montaj (țevi, robinete, armături) pentru componentele rețelei de gaze naturale. | 0,010 tone |
| 17 02 03 | Deșeuri din materiale plastice (HDPE) | Rezultate de la componentele din materiale plastice folosite pentru execuția lucrărilor de construcții-montaj (țevi, robinete, curbe, claviaturi) pentru componentele rețelei de gaze naturale. | 0,010 tone |
| 17 05 04 | Pământ și pietre, altele decât cele specificate la 17 05 03 (deşeu inert) | Rezultat din săparea şanţului pentru pozarea conductelor și din forarea tunelurilor pentru subtraversări, pământ care a rămas de la acoperirea șanțului conductei. | 950 mc |
| *Deşeuri municipale* | | | |
| 20 03 01 | Deşeuri similare ca natură și compoziție cu deșeurile menajere | Rezultate de la personalul care execută lucrările de construcții-montaj, colectate pe traseul rețelei de gaze naturale și duse zilnic în incinta organizării de șantier + deșeurile menajere generate în incinta organizării de șantier. | 60 mc |
| *Deşeuri de ambalaje* | | | |
| 15 01 01 | Deşeuri de ambalaje de hârtie și carton | Rezultate de la ambalajele unor componente utilizate pentru execuția lucrărilor de construcții-montaj. | 0,005 tone |
| 15 01 02 | Ambalaje de materiale plastice (foliePVC) | Rezultate de la ambalajele unor componente utilizate pentru execuția lucrărilor de construcții-montaj. | 0,005 tone |
| 15 01 02 | Ambalaje de materiale plastice (PET) | Rezultate de la apa potabilă consumată de personalul implicat în execuția lucrărilor de construcții-montaj. | 0,010 tone |
| *Deşeuri de ambalaje periculoase* | | | |
| 15 01 10\* | Ambalaje care conțin reziduuri de substanțe periculoase sau sunt contaminate cu acestea | Recipiente metalice de 5 kg pentru diluanţi, grunduri, vopsele, benzină extracţie, unsori. | 5 bucăți |

** Programul de prevenire şi reducere a cantităţilor de deşeuri generate:**

Deșeurile generate în timpul executării lucrărilor vor fi transportate de deţinătorii de deşeuri, de cei care execută lucrările de construcţie ori de o altă persoană, pe baza unui contract.

Primăria com. Sagna, indică amplasamentul pentru eliminarea deşeurilor precizate la alineatul de mai sus, modalitatea de eliminare şi ruta de transport până la acesta.

**-** planul de gestionare a deşeurilor: deşeurile rezultate din realizarea lucrărilor prevăzute prin proiect cât şi cele rezultate dupa terminarea lucrarilor, în perioada de funcţionare, vor fi preluate pe categorii în baza contractelor încheiate cu operatori economici autorizaţi.

**e)** poluarea şi alte efecte negative :Proiectul nu cauzează poluare sau alte efecte negative asupra mediului, în timpul sau după implementare.

**f)** riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:

**-** riscul de accidente majore: nu este cazul;

- riscul de dezastre naturale: Terenul amplasamentului proiectului nu este situat în zone cu risc de dezastre naturale.

- riscuri cauzate de schimbări climatice: nu este cazul

**g)** Riscurile pentru sănătatea umană: proiectul nu prezintă riscuri pentru sănătatea umană, nu contaminează apa, solul, aerul.

**2. Amplasarea proiectului :**

extravilanul şi intravilanul comunei Sagna, judeţul Neamţ.

**a)** Utilizarea actuală și aprobată a terenului**:** conform **Certificatului de Urbanism Nr. 20 din 21.03.2022,**  eliberat de Primaria Comunei Sagna, terenul pe care se vor amplasa lucrările, este situat în extravilanul comunei Sagna şi intravilanul satului Vulpăşesti, categoria actuală de folosinţa este drum.

**b)** Bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul.

**c)** Capacitatea de absorbţie a mediului natural, acordându-se o atenţie specială următoarelor zone:

1) **zone umede, zone riverane, guri ale râurilor**: Proiectul subtraversează mai multe cursuri de apa, şi este reglemantat de Avizul de Gospodarire al Apelor nr.72 din 09.11.2022, eliberat de A.N.A.R.- A.B.A. SIRET- S.G.A. Neamţ.

2) zone costiere şi mediul marin: nu este cazul.

3) **zonele montane şi forestiere**: nu este cazul.

4) **arii naturale protejate** de interes naţional, comunitar, internaţional: nu este cazul.

5) **zone clasificate sau protejate conform legislaţiei în vigoare: situri Natura 2000** desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul.

6) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul

7) zonele cu o densitate mare a populaţiei: nu este cazul.

8) **peisaje şi situri importante din punct de vedere istoric**, cultural sau arheologic: nu este cazul.

**3. Caracteristicile impactului potențial asupra mediului**

a) *Importanţa şi extinderea spaţială a impactului - zona geografică şi dimensiunea populaţiei care poate fi afectată*: nesemnificativ local, în perioada de realizare a lucrărilor;

b) *Natura impactului*: direct şi temporar, în perioada de realizare a lucrărilor;

c) *Natura transfrontieră a impactului*: nu este cazul; proiectul nu intră sub incidența Convenției din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr.22/2001;

d) *Intensitatea și complexitatea impactului:* în perioada de execuție, intensitatea asupra factorilor de mediu va fi redusă;

e) *Probabilitatea impactului*: scazută, având în vedere argumentele menționate la punctele 1 și 2;

f) *Debutul, durata, frecvenţa şi reversibilitatea preconizate ale impactului*: impactul lucrărilor asupra factorilor de mediu va debuta odată cu începerea execuției lucrărilor; lucrările vor genera un impact temporar, nesemnificativ și reversibil.

g) *Cumularea impactului cu impactul altor proiecte existente şi/sau aprobate*: nu s-a constatat un impact cumulativ cu alte proiecte;

**h) *Posibilitatea de reducere efectivă a impactului*: prin aplicarea următoarelor** **condiții de realizare a proiectului:**

* Transportul materialelor și al pământului în exces se va face cu autovehicule acoperite cu prelate pentru a se evita poluarea cu emisii de particule.*

* În sezonul cald, drumurile folosite pentru transport vor fi umectate zilnic pentru prevenirea poluării cu emisii de particule.*

* Personalul va fi instruit în privința problemelor generale de mediu, speciilor protejate și a măsurilor de reducere a impactului asupra mediului.*

* Utilajele și vehiculele folosite vor avea revizia făcută la zi pentru a evita scurgerea substanțelor poluante.*

* Terenurile adiacente care pot fi afectate de lucrări vor fi aduse la starea inițială la finalizarea proiectului.*

**-** Se vor respecta datele și specificațiile din documentația tehnică precum și legislația de mediu în vigoare;

**-**  Lucrările se vor desfășura cu respectarea condițiilor tehnice și a regimului juridic prevăzute în actele de reglementare prealabile, emise de alte autorități;

**- managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea societăţilor care realizează lucrările, astfel:**

- deşeurile generate vor fi colectate selectiv, în vederea predării către societăţi autorizate pe bază de contract;

- deşeurile municipale amestecate generate în perioada lucrărilor de construcţii vor fi stocate temporar în pubele şi apoi preluate de firme de salubritate autorizate;

- deşeurile metalice, de ambalaje şi cele de materiale de construcţie vor fi colectate selectiv, în vederea predării către societăţi autorizate pe bază de contract;

- în conformitate cu prevederile art. 17, alin.(4) din **OUG 92/19.08.2021** privind regimul deșeurilor, cu modificările și completările ulterioare, titularul are obligaţia, să gestioneze deşeurile nepericuloase din construcţii şi desfiinţări (categoria 17 conform **HG nr. 856/2002**) prin reutilizare, reciclare şi alte operaţiuni de valorificare materială, inclusiv operaţiuni de umplere, rambleiere, astfel încât să se asigure îndeplinirea obiectivelor prevăzute de lege. Gestionarea deşeurilor din construcţii şi desfiinţări se poate realiza prin încredinţarea către un operator economic autorizat care desfăşoară aceste operaţiuni sau către un operator public ori privat de colectare a deşeurilor. Eliminarea deşeurilor din construcţii şi desfiinţări prin depozitare în cadrul depozitelor autorizate va fi ultima opţiune de gestionare care va fi luată în considerare.

- la finalizarea lucrărilor, titularul are obligația de a înainta A.P.M Neamț situația privind gestionarea deșeurilor rezultate în timpul lucrărilor, întocmită în conformitate cu modelul prevăzut în anexa nr.1 a **HG nr. 856/2002** privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase.

- **organizarea de şantier** pentru lucrările prevăzute prin proiect va **fi amplasată în incinta terenului alocat implemantarii proiectului** şi va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane şi mediului înconjurator.

**Se vor respecta următoarele:**

** Beneficiarul răspunde de realizarea corectă a lucrărilor propuse**, care figurează în Memoriul de prezentare si Avizul de Gospodărire a Apelor Nr. 72 din 09.12.2022 eliberat de A.B.A. SIRET S.G.A .NEAMŢ. ;

 Organizarea de șantier pentru lucrările prevăzute în proiect va respecta obligatoriu măsurile specifice pentru reducerea și eliminarea efectelor generate de acestea asupra sănătății umane și asupra mediului înconjurător.

- împrejmuirea corespunzătoare a zonelor de lucru, montarea de avertizoare etc.;

- organizarea de şantier se va realiza în imediata vecinătate a obiectivului analizat, astfel încât impactul generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus.

- organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, facilităţi pentru depozitarea temporară a materialelor, facilităţi pentru personal, facilităţi sanitare, facilităţi pentru colectarea apelor uzate menajere, împrejmuire cu gard din panouri metalice pentru protecţia organizării de şantier şi a vecinătăţilor, după caz;

- se vor lua măsuri pentru minimizarea emisiilor de pulberi in suspensie şi sedimentabile rezultate din lucrarile efectuate (săpare, compactare, spargerea, strângerea în grămezi, încărcarea-descărcarea) prin aplicarea de tehnologii care să conducă la repectarea prevederilor **Legii nr. 104 din 15 iunie 2011 privind calitatea aerului înconjurător**;

- se interzice stocarea temporară şi depozitarea carburanţilor şi substanţelor periculoase în zona aferentă amplasamentului;

- se interzice spălarea utilajelor/vehiculelor în zona aferenta amplasamentului;

- drumurile de şantier vor fi întreţinute permanent prin nivelare şi stropire cu apă, pentru reducerea antrenării prafului;

- Lucrările se vor desfășura cu respectarea condițiilor tehnice și a regimului juridic prevăzute prin actele de reglementare prealabile, emise de alte autorități;

- în perioada de execuţie a lucrărilor vor fi stabilite zone de parcare a autovehiculelor şi utilajelor utilizate;

- materialele necesare executării lucrărilor propuse se vor depozita în locuri bine stabilite, amenajate corespunzător;

- transportul materialelor/deşeurilor rezultate în timpul realizării lucrărilor se va executa cu mijloace de transport acoperite cu prelată, în vederea prevenirii împrăştierii/degajării în atmosferă;

- terenurile afectate prin realizarea proiectului vor fi aduse la stadiul de funcţionalitate avut anterior, cu refacerea stratului vegetal;

- se va avea în vedere restrângerea la minim a spațiului de stocare a deșeurilor rezultate în perioada de execuție a proiectului prin colectarea selectivă și valorificarea/eliminarea prin firme autorizate.

- deşeurile municipale amestecate generate în perioada realizarii lucrărilor vor fi stocate temporar în pubele şi apoi preluate de firme de salubrizare autorizate;

- deşeurile industriale reciclabile rezultate în perioada realizării lucrărilor de construcţii (metalice feroase şi neferoase, hârtie şi carton, plastic, PET, textile etc.) vor fi colectate, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate, conform prevederilor legislative aflate in vigoare;

- se vor utiliza utilaje și mijloace de transport agrementate din punct de vedere tehnic, care să nu genereze scurgeri de produse petroliere și lubrefianți, zgomote, vibrații.

- pe perioada de execuţie a lucrărilor, zgomotul produs de activităţile de pe amplasament nu trebuie să depăşească nivelul maxim de presiune acustică continuu echivalent ponderat A, LAeqT de 60 dB, conform SR 10009-2017 – Acustică;

** Localizarea organizării de şantier:** Terenul de amplasament al organizării de șantier va fi în imediata apropriere a locului de execuție a lucrărilor sau în amplasamentul acestora.

** Descrierea impactului asupra mediului a lucrărilor organizării de şantier:** Lucrările destinate organizării de șantier nu influențează condițiile de mediu existente; la terminarea lucrărilor, terenul din vecinatate, dacă a fost afectat de utilajele folosite la realizarea investitiei, va fi readus la starea inițială.

** Surse de poluanţi** **şi instalaţii pentru reţinerea, evacuarea şi dispersia poluanţilor în mediu în timpul organizării de şantie**r:

La execuția lucrărilor se vor lua toate măsurile privind protecţia mediului înconjurător. Depozitarea combustibililor, a materialelor de construcţie, precum şi întreţinerea curentă a utilajelor se vor face în locuri special amenajate ce nu vor permite împrăştierea materialelor, combustibililor, lubrifianţilor şi a reziduurilor la întâmplare.

  **Dotări şi măsuri prevăzute pentru controlul emisiilor de poluanţi în mediu**:

Pentru prezentul obiectiv de investiţie nu sunt necesare dotări şi măsuri pentru controlul emisiilor de poluanţi în mediu, nefiind necesare activităţile de supraveghere şi monitorizare a protecţiei mediului.

**Descrierea lucrărilor de refacere a amplasamentului în zona afectată de execuţia investiţiei:**

Lucrările de terasamente propuse prin prezenta documentație au fost astfel concepute încât să îndeplinească regula compensării volumelor de terasamente, mai precis volumul excavat rezultat să fie egal sau aproape egal cu volumul necesar execuției de umpluturi. Excesul de pământ va fi transportat, descărcat, compactat și nivelat la locul indicat de beneficiarul investiției, operațiune ce va respecta cotele vecinătăților amplasamentului.

**-**În cazul încetării activității, se vor finaliza lucrările începute pană în momentul respectiv pentru a se putea utiliza amplasamentul în condiții optime până la reluarea activității.

** Aspecte referitoare la prevenirea şi modul de răspuns pentru cazuri de poluări accidentale:**

La execuția lucrărilor se vor lua toate măsurile privind protecţia mediului înconjurător. Depozitarea combustibililor, a materialelor de construcţii, precum şi întreţinerea curentă a utilajelor se vor face în locuri special amenajate ce nu vor permite împrăştierea materialelor, combustibililor, lubrifianţilor şi a rezidurilor la întâmplare. În cazul unor accidente se vor lua măsurile de urgență care se impun în astfel de situații.

 **Modul de acţiune în cazul poluărilor accidentale:**

a) Eliminarea cauzelor care au provocat poluarea accidentală în scopul sistării acesteia;

b) Limitarea ariei de răspândire;

c) Îndepărtarea substanţelor poluante.

În cazul unui incident sau accident care afectează semnificativ mediul se va înştiinţa imediat A.P.M. Neamţ şi G.N.M. – C.J. Neamț.

** Aspecte referitoare la închiderea/dezafectarea/demolarea instalaţiei :** Categoriile de lucrări propuse a se realiza prin prezenta documentație nu necesită instalații speciale pentru execuția acestora.

** Modalităţi de refacere a stării iniţiale/reabilitare în vederea utilizării ulterioare a terenului :** Toate terenurile afectate de lucrările investiției vor fi aduse la starea inițială pe care au avut-o înainte de intervenția constructorului.

**Protecția mediului**: Constructorul are obligația ca în timpul executării lucrărilor să respecte legislația în vigoare referitoare la protecția mediului: Ordonanța de urgență a Guvernului nr. 195 din 2005 privind protecția mediului, aprobată cu modificări și completări prin Legea nr.265/2006, cu modificările și completările ulterioare;

OUG 92/19.08.2021- privind regimul deșeurilor, cu modificările și completările ulterioare

**II. Motivele pe baza cărora s-a stabilit că nu este necesară evaluarea adecvată sunt următoarele:**

În urma depunerii de către titular a coordonatelor STEREO’70, compartimentul C.F.M. din A.P.M. Neamț a concluzionat în urma verificărilor că **proiectul nu** **intră** sub incidența O.U.G 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare.

**III: Motivele pe baza cărora s-a stabilit că nu este necesară efectuarea evaluării impactului asupra corpurilor de apă :**

**1. Localizarea proiectului:**

- extravilanul şi intravilanul comunei Sagna, judeţul Neamţ.

**• Conform Adresei A.N.A.R.- A.B.A. SIRET-S.G.A. Neamţ, Nr. 3910/23.08.2022, înregistrată la A.P.M. Neamţ cu Nr. 7865/24.08.2022,** pentru proiectul propus, nu este necesară elaborarea S.E.I.C.A, deoarece construirea obioectivului nu are impact asupra corpurilor de apă.

**• Pentru proiect s-a emis Avizul de Gospodarire a Apelor Nr. 72/09.11.2022 ce conţine următoarele obligaţii pentru titular U.A.T. Com. Sagna, judeţul Neamţ : " ALTE OBLIGAŢII:**

- Căminele de intrare, respectiv ieşire ale subtraversării, vor fi amplasate astfel încât să se asigure zona de protecţie în lungul cursului de apă, conform Legii Apelor 107/ 1996 cu modificările şi completările ulterioare.

- Lucrările prevăzute a se executa în albia cursurilor de apă vor respecta Ordinul 1215/ 2008 al M.M.D.D. Normativ tehnic pentru lucrări hidrotehnice N.T.L.H. — 001 — Criterii şi principii pentru evaluarea şi selectarea soluţiilor tehnice de proiectare şi realizare a lucrărilor hidrotehnice de amenajare/ reamenajare a cursurilor de apă pentru atingerea obiectivelor de mediu din domeniul apelor şi Ord. 1163 din 16 rulie 2007 al M.M.D.D. privind aprobarea unor măsuri pentru îmbunătăţirea soluţiilor tehnice de proiectare şi de realizare a lucrărilor hidrotehnice de amenajare şi reamenajare a cursurilor de apă, pentru atingerea obiectivelor de mediu din domeniul apelor.

- Se interzice montajul forţat al conductei. Se vor respecta distanţele minime impuse între conductele de gaze şi alte instalaţii, construcţii sau obstacole subterane. Când aceste distanţe nu se pot respecta, ele pot fi reduse, respectând condiţiile tehnice din N.T.P.E.E.-2008 ( ţevi trase, suduri întărite, control nedistructiv la toate sudurile, tuburi de protecţie etc.)

* **In execuţie se** va da o atenţie deosebită respectării adâncimii de pozare a tuburilor de protecţie, pentru traversări cu stricteţe cotele şi procesele tehnologice, iar eventualele lucrări în albie se vor executa perioadele apelor mici.
* Nu sunt permise evacuări de deşeuri şi ape uzate în apele de suprafaţă, subterane sau terenurile adiacente.

**- Beneficiarul avizului şi executantul lucrării sunt obligaţi ca, pe intreaga perioadă de execuţie a lucrărilor, să asigure în albiile cursurilor de apă, scurgerea normală a apelor.**

- După terminarea lucrărilor se vor îndepărta din albie eventualele resturi de materiale, pentru a nu stânjeni scurgerea normală a apelor.

- Dacă parametrii sau soluţiile tehnice avizate în prezentul aviz de gospodărire a apelor se modifică, se va solicita un nou aviz de gospodărire a apelor.

- Posesorul avizului de gospodărire a apelor are obligaţia să anunţe în scris Administraţia Bazinală de Apă Siret - S.G.A. Neamţ, data de începere a execuţiei lucrărilor avizate cu 10 zile înainte de aceasta.

**- Punerea în funcţiune a obiectivului se va face în baza "Autorizaţiei de gospodărire a apelor". Beneficiarul are obligaţia să solicite autorizarea în baza unei documentaţii tehnice întocmită conform prevederitor Ordinului ministrutui apelor şi pădurilor nr. 891/ 2019, de un proiectant certificat de Ministerut Apelor şi Pădurilor.**"

**Condiții de realizare a proiectului :**

**a)** Obţinerea tuturor avizelor şi acordurilor înscrise în **Certificatul de Urbanism Nr.20/21.03.2022**, emis de Primaria Comunei Sagna, respectarea tuturor prevederilor şi cerinţelor specificate de acestea, precum și a legislației în domeniu.

**b)** Respectarea  documentaţiei tehnice depuse, a condiţiilor şi prevederilor proiectului de execuţie.

**c)** Respectarea prevederilor si condiţiilor din **Avizul de Gospodarire a Apelor Nr. 72/09.11.2022** emis de A.B.A. SIRET S.G.A. Neamţ;

**d)** Respectarea conditiilor din Acordul Prealabil nr. 42/11.05.2022, si Autorizatia nr. 43/11.05.2022 privind amplasarea si executia de lucrari din zona drumurilor publice, emise de Consiliul Judetean Neamt;

**d)** Condiţii aferente lucrărilor de construire şi specifice organizării de şantier: **Conform cap. I, pct.3 lit.h)** de mai sus.

**e)** În conformitate cu prevederile art. 33 alin. (1) și (2) din OUG nr.57/2007, *privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare:*

Art. 33 alin (1): “Pentru speciile de plante și animale sălbatice terestre, acvatice și subterane, prevăzute în anexele nr. 4A și 4B la O.U.G. nr. 57/2007, cu excepția speciilor de păsări și care trăiesc atât în ariile naturale protejate, cât și in afara lor, **sunt interzise:**

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenţionată în cursul perioadei de reproducere, de creştere, de hibernare şi de migraţie;*

*c) deteriorarea, distrugerea şi/sau culegerea intenţionată a cuiburilor şi/sau ouălor din natură;*

*d) deteriorarea şi/sau distrugerea locurilor de reproducere ori de odihnă;*

*e) recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile ciclului lor biologic;*

*f) deţinerea, transportul, vânzarea sau schimburile în orice scop, precum şi oferirea spre schimb sau vânzare a exemplarelor luate din natură, în oricare dintre stadiile ciclului lor biologic.”*

*Alin. (2):*

*“Fără a se aduce atingere prevederilor art.33 alin.(3) și (4) și ale art.38 din prezenta ordonanță de urgență, precum și ale art.17, art.19 alin.(5), art. 20, 22, 24 și art.26 alin.(1) și (2) din Legea vânătorii și protecției fondului cinegetic nr. 407/2006, cu modificările și completările ulterioare, în vederea protejării tuturor speciilor de păsări, inclusiv a celor migratoare,* ***sunt interzise:***

*a) uciderea sau capturarea intenţionată, indiferent de metoda utilizată;*

*- deteriorarea, distrugerea şi/sau culegerea intenţionată a cuiburilor şi/sau ouălor din natură;*

*b) culegerea ouălor din natură şi păstrarea acestora, chiar dacă sunt goale;*

*c) perturbarea intenţionată, în special în cursul perioadei de reproducere sau de maturizare, dacă o astfel de perturbare este relevantă în contextul obiectivelor de conservare;*

*d) deţinerea exemplarelor din speciile pentru care sunt interzise vânarea şi capturarea;*

*e) vânzarea, deţinerea şi/sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea, uşor de identificat.”*

**Condiţii cu caracter general:**

- Titularul va notifica în scris Agenţia pentru Protecţia Mediului Neamţ cu privire la data finalizării lucrărilor de execuţie a proiectului;

- Titularul va notifica în scris Agenţia pentru Protecţia Mediului Neamţ ori de câte ori există o schimbare de fond a datelor care au stat la baza eliberării prezentului act de reglementare;

- Prezenta decizie nu exclude obţinerea avizelor/acordurilor eliberate de instituţii specializate ale statului conform prevederilor legale;

- Prezenta decizie nu exonerează de răspundere proiectantul şi constructorul, în cazul producerii unor accidente în timpul execuţiei lucrărilor sau exploatării acestora.

- Agenţia pentru Protecţia Mediului Neamţ nu va fi ţinută răspunzatoare pentru investiţia în cauză dacă, în conformitate cu legile fondului funciar, suprafeţele aferente amplasarii proiectului de investitie vor face obiectul reconstituirii dreptului de proprietate al persoanelor îndreptăţite;

- A.P.M. Neamţ nu este răspunzatoare de rezistenţa şi stabilitatea lucrărilor ce vor fi efectuate prin prezentul proiect, responsabilitatea revenind Inspectoratului de Stat în Construcţii - I.S.C, conform Art. 5, din Regulamentul de organizare şi funcţionare ( R.O.F.) a Inspectoratului de Stat în Construcţii ; proiectantului şi constructorului .

- A.P.M. Neamţ nu răspunde pentru litigiile apărute ca urmare a nerespectării titularului a condiţiilor impuse de alte autorităţi, instituţii publice, prin adrese, avize, autorizaţii sau orice alte acte de reglementare, deoarece răspunderea pentru respectarea prevederilor legale ce intră în atribuţia altor autorităţi, instituţii publice, precum şi îndeplinirea condițiilor impuse de acestea în realizarea proiectului, revine titularului de proiect, iar acțiunile de inspecție și control pentru supravegherea îndeplinirii acestor condiţii sau prevederi, revin emitentului respectiv (autorităţii sau instiţitiei publice), conform Regulamentului de Organizare şi Funcţionare (R.O.F. ) specific fiecărei autorităţi sau instituții publice.

- Prezenta decizie este valabilă dacă sunt respectate condiţiile de realizare a proiectului de la litera a) la e), de la paginile 18-19.

- A.P.M. Neamţ nu este răspunzătoare pentru conţinutul adreselor, avizelor, autorizaţiilor emise de alte autorităţi, instituţii publice abilitate, pentru realizarea proiectului, acesta fiind în sarcina emitentului respectiv.

- În conformitate cu prevederile art. 21 alin. (4) din OUG nr. 195/2005 privind protecția mediului, cu completările și modificările ulterioare, **răspunderea pentru corectitudinea informațiilor** puse la dispoziția autorităților competente pentru protecția mediului și a publicului **revine titularului proiectului**.

- Prezenta decizie este valabilă pe toată perioada de realizare a proiectului,iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă (A.P.M.Neamț).

- Prevederile prezentului act se pot revizui în condițiile specificate în art. 41 din Legea nr.292/2018, privind evaluarea impactului anumitor proiecte publice și private asupra mediului, în cazul în care se constată apariția unor elemente noi, necunoscute la data emiterii prezentei decizii a etapei de încadrare.

- Până la adoptarea unei decizii de către autoritatea competentă, **este interzisă desfăşurarea oricărei activităţi sau realizarea proiectului,** care ar rezulta în urma modificărilor care fac obiectul notificării (potrivit art. 16, alin. 5 din O.U.G. nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare).

- Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

- Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

Prezenta decizie (Proiect) conține 19 (nouăsprezece) pagini.